39. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 221 της 18/30 Μαρτ. 1971 (ΦΕΚ Α΄ 64) Περί προσόντων διορισμού Χρηματιστού. Έχοντες υπ’ όψιν: α)Το άρθρ. 1 του Ν.Δ. 827/1971 «περί τροποποιήσεως και συμπληρώσεως του Ν.Δ. 3078/1954». β)Την υπ’ αριθ. 117/1971 γνωμοδότησιν του Συμβουλίου της Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Προσόντα διορισμού εις θέσιν Χρηματιστού Άρθρον μόνον.-Χρηματιστής διορίζεται ΄Ελλην πολίτης εφ’ όσον: α)Απολαύει των πολιτικών και αστικών του δικαιωμάτων και δεν έχει κηρυχθή εις κατάστσιν πτωχεύσεως. β)Είναι ηλικίας τουλάχιστον 30 ετών και έχει εκπληρώσει τας στρατιωτικάς του υποχρεώσεις ή απηλλάγη τούτων νομίμως. γ)Δεν κατεδικάσθη εις οιανδήποτε ποινήν δια τι των εν άρθρ. 18 παρ. 2 του Νόμ. 1811/1951 αδικημάτων και δ)Κέκτηται πτυχίον Σχολής Ανωτάτης Εκπαιδεύσεως ημεδαπής ή ισοτίμου τοιαύτης της αλλοδαπής. Εις τον Ημέτερον επί του Εμπορίου Υπουργόν, ανατίθεμεν την δημοσίευσιν και εκτέλεσιν του παρόντος. 